CELEX: 32021D0596
Language: bg
Date: 2021-04-08 00:00:00
Title: Решение за изпълнение (ЕС) 2021/596 на Комисията от 8 април 2021 година за изменение на приложение II към Решение 2003/467/ЕО по отношение на статута на Хърватия на официално свободна от бруцелоза по отношение на стадата говеда (нотифицирано под номер C(2021) 2260) (текст от значение за ЕИП)

14.4.2021   
               
               
                  BG
               
               
                  Официален вестник на Европейския съюз
               
               
                  L 128/1
               
            
         РЕШЕНИЕ ЗА ИЗПЪЛНЕНИЕ (ЕС) 2021/596 НА КОМИСИЯТА
         от 8 април 2021 година
         за изменение на приложение II към Решение 2003/467/ЕО по отношение на статута на Хърватия на официално свободна от бруцелоза по отношение на стадата говеда
         
            
               (нотифицирано под номер C(2021) 2260)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално раздел II, точка 7 от приложение A към нея,
         като има предвид, че:
         
                     (1)
                  
                  
                     Директива 64/432/ЕИО се прилага за търговията с говеда в рамките на Съюза. С нея се установяват условията, съгласно които дадена държава членка или региони от нея могат да бъдат обявени за официално свободни от бруцелоза по отношение на стадата говеда.
                  
               
                     (2)
                  
                  
                     В член 2, параграф 1 от Решение 2003/467/ЕО на Комисията (2) е предвидено, че държавите членки, посочени в списъка в глава 1 от приложение II към същото решение, са обявени за официално свободни от бруцелоза по отношение на стадата говеда.
                  
               
                     (3)
                  
                  
                     Хърватия представи на Комисията документация, доказваща, че цялата територия на тази държава членка отговаря на условията, определени в Директива 64/432/ЕИО, за да бъде призната за официално свободна от бруцелоза по отношение на стадата говеда.
                  
               
                     (4)
                  
                  
                     След оценката на тази подкрепяща документация Хърватия следва да бъде призната за официално свободна от бруцелоза по отношение на стадата говеда и да бъде надлежно включена в списъка в глава 1 от приложение II към Решение 2003/467/ЕО.
                  
               
                     (5)
                  
                  
                     Поради това приложение II към Решение 2003/467/ЕО следва да бъде съответно изменено.
                  
               
                     (6)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложение II към Решение 2003/467/ЕО се изменя в съответствие с приложението към настоящото решение.
         
         
            Член 2
            Адресати на настоящото решение са държавите членки.
         
         
            Съставено в Брюксел на 8 април 2021 година.
            
               
                  За Комисията
               
               Stella KYRIAKIDES
               
                  Член на Комисията
               
            
         
         
            (1)  ОВ 121, 29.7.1964 г., стр. 1977/64.
         
            (2)  Решение на Комисията 2003/467/ЕО от 23 юни 2003 г. за установяване на статут на официално свободни от туберкулоза, бруцелоза и ензоотична левкоза по говедата на някои държави-членки и региони на държави-членки по отношение на стадата говеда (ОВ L 156, 25.6.2003 г., стр. 74).
      
      
         
            ПРИЛОЖЕНИЕ
            В глава 1 от приложение II към Решение 2003/467/ЕО след вписването за Франция се вмъква следното вписване за Хърватия:
            
               
                           „HR
                        
                        
                           Хърватия“